CELEX: 32018R0676
Language: hr
Date: 2018-05-03 00:00:00
Title: Uredba Komisije (EU) 2018/676 оd 3. svibnja 2018. o ispravku Uredbe Komisije (EU) br. 546/2011 o provedbi Uredbe (EZ) br. 1107/2009 Europskog parlamenta i Vijeća u pogledu jedinstvenih načela za ocjenjivanje i odobravanje sredstava za zaštitu bilja (Tekst značajan za EGP. )

4.5.2018   
               
               
                  HR
               
               
                  Službeni list Europske unije
               
               
                  L 114/8
               
            UREDBA KOMISIJE (EU) 2018/676
      оd 3. svibnja 2018.
      o ispravku Uredbe Komisije (EU) br. 546/2011 o provedbi Uredbe (EZ) br. 1107/2009 Europskog parlamenta i Vijeća u pogledu jedinstvenih načela za ocjenjivanje i odobravanje sredstava za zaštitu bilja
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 29. stavak 6. i članak 84. stavak (d),
      budući da:
      
                  (1)
               
               
                  Pojavljuje se pogreška u dijelu I. točki C. 2.5.1.2. i. Priloga Uredbi Komisije (EU) br. 546/2011 (2) kojom su utvrđena posebna načela koja se moraju uzeti u obzir u postupku odlučivanja u pogledu koncentracije aktivne tvari i relevantnih metabolita, produkata razgradnje i reakcije u podzemnim vodama.
               
            
                  (2)
               
               
                  Do pogreške je došlo prilikom uvrštavanja određenih odredbi iz Direktive Vijeća 91/414/EEZ (3), koja je stavljena izvan snage, u Uredbu (EU) br. 546/2011 u skladu s člankom 84. točkom (d) Uredbe (EZ) br. 1107/2009.
               
            
                  (3)
               
               
                  U Prilogu Direktivi 91/414/EEZ u vezi s kvalitetom vode namijenjene za ljudsku potrošnju upućuje se na Direktivu Vijeća 80/778/EEZ (4), koja je potom stavljena izvan snage i zamijenjena Direktivom Vijeća 98/83/EZ (5) o kvaliteti vode namijenjene za ljudsku potrošnju. Stoga bi se u Uredbi (EU) br. 546/2011 trebalo upućivati na Direktivu Vijeća 98/83/EZ, a ne na Direktivu 2006/118/EZ Europskog parlamenta i Vijeća (6), koja se odnosi na zaštitu podzemnih voda od onečišćenja i pogoršanja stanja.
               
            
                  (4)
               
               
                  Uredbu (EU) br. 546/2011 trebalo bi stoga na odgovarajući način ispraviti.
               
            
                  (5)
               
               
                  Kako bi se osiguralo da se ispravni kriteriji za primjerenu primjenu jedinstvenih načela primjenjuju i na tekuće postupke ocjenjivanja, ova bi se ispravka trebala primijeniti što je prije moguće.
               
            
                  (6)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Uredba (EU) br. 546/2011 mijenja se kako slijedi:
      
                   
               
               
                  U dijelu I. Priloga, točka C. 2.5.1.2. i. zamjenjuje se sljedećim:
                  
                     
                                 „i.
                              
                              
                                 najviše dopuštene koncentracije iz Direktive Vijeća 98/83/EZ (*1); ili
                              
                           
               
            Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 3. svibnja 2018.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 309, 24.11.2009., str. 1.
      
      
         (2)  Uredba Komisije (EU) br. 546/2011 od 10. lipnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu jedinstvenih načela za ocjenjivanje i odobravanje sredstava za zaštitu bilja. (SL L 155, 11.6.2011., str. 127.).
      
         (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
      
         (4)  Direktiva Vijeća 80/778/EEZ od 15. srpnja 1980. o kvaliteti vode namijenjene za ljudsku potrošnju (SL L 229, 30.8.1980., str. 11.).
      
         (5)  Direktiva Vijeća 98/83/EZ od 3. studenoga 1998. o kvaliteti vode namijenjene za ljudsku potrošnju (SL L 330, 5.12.1998., str. 32.).
      
         (6)  Direktiva 2006/118/EZ Europskog parlamenta i Vijeća od 12. prosinca 2006. o zaštiti podzemnih voda od onečišćenja i pogoršanja stanja (SL L 372, 27.12.2006., str. 19.).
      
         (*1)  Direktiva Vijeća 98/83/EZ od 3. studenoga 1998. o kvaliteti vode namijenjene za ljudsku potrošnju (SL L 330, 5.12.1998., str. 32.).”